Quran 5:29 – Eternal Hell For Kabeel
شرک سب سے بڑا گناہ ہے کیونکہ وہ خدا کے مقابلے میں اس کی ذات کے حوالے سے کیا جاتا ہے۔ اس لیے اس کا جب ذکر آیا تو اللہ نے بتایا کہ وہ اس کو معاف نہیں کرے گا۔ لیکن اس کا یہ مطلب نہیں کہ دیگر گناہ معاف ہو جائیں گے۔ وہ جس کو بھی معاف ہوں گے خدا کے بنائے ہوئے اصولوں کے مطابق ہوں گے۔ اگر دیگر گناہوں میں بھی سرکشی کی وہی کیفیت پائی گئی تو وہ بھی معاف نہیں ہوں گے۔ چنانچہ خدا انھیں کے لیے گناہ کی معافی چاہے جو کسی وجہ سے رعایت کے مستحق ہون گے ۔مگر شرک ایسا گناہ ہے جو کسی رعایت کا مستحق نہیں ہو سکتا۔ یہ انسان اپنی مرضی سے اپنی عقل اورضمیر کے خلاف کرتا ہے۔ اور خدا کا رسول بھی اگر آ کر بتا رہا ہو کہ یہ غلط ہے اور پھر بھی شرک پر اصرار کیا جائے تو ناقابل معافی ہو جاتا ہے۔ دوسری طرف سورہ مائدہ میں اللہ نے بتایا کہ وہ مسیحی جنھیں شرک کی تعلیم ملی اور انھیں بتایا گیا کہ مریم اور عیسی بھی خدا ہیں اور انھوں نے مان لیا۔ ان میں سے جو سچے ہوں گے وہ بھی بخشے جائیں گے۔ ان کے شرک میں سرکشی کا مسئلہ نہیں تھا بلکہ وہ انھیں خدا کے نام پر تعلیم ہی یہ ملی ایک پورے فلسفے کے ساتھ اور ان کے پاس اس کو غلط ثابت کرنے کے لیے عیسی علیہ السلام کی اصل تعلیمات بھی نہیں تھیں۔ دیکھیے سورہ مائدہ، آیت 116 سے آخر تک۔
جی ہاں اس بنیاد پر جواب دہی ہوگی۔ مگر انسان کو دنیا میں آکر جو فلسفے سننے کو ملتے ہیں اس کے بعد اس کا فطری داعیہ جو خدا کو مانتا ہے اور ایک مانتا ہے وہ کسی حد تک متاثر ہو سکتا ہے ۔ اور اس کی کوئی وجہ خدا کے ہاں قابل رعایت بھی ہو سکتی ہے۔ باقی حقیقت کا علم خدا کو ہے